Ixef amezwaru: Tiẓri ɣezzifen1. REUTER Yves yenna-d: Ungal, ass-agi, d talɣa n tsekla i yernan tiyaḍ2 daɣen yenna-d: Ungal ifures tagnit, yedda akked wazalen imaynuten s wacu i d-igellu ubeddel iḍerrun deg tmetti, d ilelli, yeffeɣ akk i wallugen n zik, iban-d s talɣa n yisental imaynuten3. Ma deg Petit Larousse nufa-d: Ungal d adlis n tsekla, d ullis n tesrit, ɣezzif s umata4 daɣen AIT OUALI Nesserdine yesbadu-t-id akken: Ungal d adlis aseklan i d-yettasen s talɣa ɣezzifen, yessexlaḍ gar wayen yellan d tidet akked wayen yellan d asugnan5.